Ο **Εκπαιδευτικός Οργανισμός EUROTRAINING**, εταίρος στο Ευρωπαϊκό πρόγραμμα  **“MYSEA - Mediterranean Youth, NEETs and women advancing Skills, Employment and Awareness in the blue and green economy”,** το οποίο χρηματοδοτείται  στο πλαίσιο του **ENI CBC Mediterranean Sea Basin Programme**, αναζητά προσφορές για την προμήθεια υπηρεσιών δημιουργίας εκπαιδευτικού υλικού στην αγγλική γλώσσα για την υλοποίηση του Πακέτου Εργασίας 4 (ΠΕ4).

Ειδικότερα, η **EUROTRAINING αναζητά υπηρεσίες εξωτερικής εμπειρογνωμοσύνης (external expert services)**  για την υλοποίηση του έργου και των παραδοτέων του, σύμφωνα με τη σύμβαση και τον εγκεκριμένο προϋπολογισμό του έργου **MYSEA, που αφορά την παροχή υπηρεσιών συμβούλου για τον σχεδιασμό και την υλοποίηση εκπαιδευτικού υλικού στο πλαίσιο υλοποίησης του «Πακέτου Εργασίας 4 (WP4: From Learning to Earning: Boost skills, bridge gap)». Ειδικότερα ο Ανάδοχος θα υποστηρίξει την Αναθέτουσα Αρχή ως εξής:**

* Παροχή υπηρεσιών εξωτερικού συμβούλου για τον σχεδιασμό της μεθοδολογίας ανάπτυξης του εκπαιδευτικού υλικού
* Παροχή υπηρεσιών εξωτερικού συμβούλου για τον σχεδιασμό 4 προγραμμάτων κατάρτισης, κοινών και για τις 5 συμμετέχουσες χώρες, στα ακόλουθα γνωστικά πεδία: οριζόντιες δεξιότητες (soft skills), ψηφιακές δεξιότητες, δεξιότητες που σχετίζονται με εξειδικευμένους επαγγελματικούς τομείς και συγκεκριμένα την αγρο-διατροφή και τη διαχείριση αποβλήτων, και δεξιότητες επιχειρηματικότητας και στη συνέχεια παροχή υπηρεσιών εξωτερικού συμβούλου για την υλοποίηση 4 προγραμμάτων κατάρτισης, κοινών και για τις 5 συμμετέχουσες χώρες, στα ακόλουθα γνωστικά πεδία: οριζόντιες δεξιότητες (soft skills), ψηφιακές δεξιότητες, δεξιότητες που σχετίζονται με εξειδικευμένους επαγγελματικούς τομείς και συγκεκριμένα την αγρο-διατροφή και τη διαχείριση αποβλήτων, και δεξιότητες επιχειρηματικότητας, στην αγγλική γλώσσα.
* Παροχή υπηρεσιών εξωτερικού συμβούλου για την ανάπτυξη 20 βίντεο για microlearning courses διάρκειας 3-5’ που θα βασίζονται στο εκπαιδευτικό υλικό που θα αναπτυχθεί.

*Παραδοτέα:*

* *Μεθοδολογία Ανάπτυξης Εκπαιδευτικού Υλικού*
* *Εκπαιδευτικό Υλικό σε μορφή παρουσιάσεων PowerPoint για τα 4 προγράμματα κατάρτισης στην αγγλική γλώσσα*
* *20 βίντεο – microlearning courses, διάρκειας 3-5’*

Διάρκεια και Σύμβαση:

H διάρκεια της σύμβασης θα είναι από την υπογραφή της με μέγιστη διάρκεια λήξης την 31/01/2023. Σε περίπτωση παράτασης της υλοποίησης του φυσικού αντικειμένου, η σύμβαση δύναται να παραταθεί αντίστοιχα.

Αποστολή Προσφορών:

Παρακαλούμε όπως αποστείλετε την προσφορά σας είτε ηλεκτρονικά στην ηλεκτρονική διεύθυνση info@eurotraining.gr, είτε ταχυδρομικά/με κατ’ ιδίαν παράδοση στα γραφεία της εταιρίας μας Βερανζέρου 1, ΤΚ 106 77, Αθήνα. Σε περίπτωση ταχυδρομικής αποστολής ή κατ’ ιδίαν παράδοσης παρακαλείστε στο φάκελο να αναφέρεται το εξής: “**MYSEA – ΠΡΟΣΦΟΡΑ ΠΕ4**”

Και με την μορφή:

|  |  |
| --- | --- |
| **Σύντομη περιγραφή** |  **Εκτιμώμενο κόστος (Ευρώ)** |
| Μεθοδολογία Ανάπτυξης Εκπαιδευτικού Υλικού  |  |
| Εκπαιδευτικό Υλικό σε μορφή παρουσιάσεων PowerPoint για τα 4 προγράμματα κατάρτισης στην αγγλική γλώσσα |  |
| 20 βίντεο – microlearning courses, διάρκειας 3-5’ το καθένα (στην αγγλική γλώσσα) |  |

Οι ενδιαφερόμενοι φορείς μπορούν να αποστείλουν την προσφορά τους με **καταληκτική ημερομηνία την Παρασκευή 30 Σεπτεμβρίου 2022 και ώρα 23:59**.

Ο Εκπαιδευτικός Οργανισμός EUROTRAINING θα παρέχει σε όλους τους ενδιαφερόμενους πληροφορίες σχετικά με το έργο MYSEA και τις συγκεκριμένες υπηρεσίες της παρούσας πρόσκλησης

Για επιπλέον πληροφορίες και διευκρινήσεις μπορείτε να επικοινωνήσετε με email στο info@eurotraining.gr και τηλεφωνικά στο +30 210 3306086.